Keniya universitetidagi hujumda o’lganlar qariyb 150 ga yetdi
Guvohlarga ko'ra, jangarilar universitet talabalaridan musulmon yoki nasroniy ekani haqida so’ragan. Musulmonlar qo'yib yuborilgan, nasroniylar esa garovga olingan.
Ichki ishlar vazirligiga ko'ra, 500 talaba qutqarilgan, yana 160 nafaridan darak yo’q. Ular garovda ushlab turilgani taxmin qilinadi. Al-Shabab jangari guruhi keniyalik askarlar Somalida jang qilayotgani uchun bu hujumni uyushtirganini bildirdi. Politsiyaga ko’ra, qurollangan shaxslar universitetga kirib, o’tgan-ketganni otib tashlagan. Jangarilardan to’rt nafari otishmada o’lgan. Keniya hukumati Muhammad Mohamud ismli shaxsni qidirib topish uchun 200 ming dollar mukofot puli e’lon qildi. Mohamud al-Shababning Keniyaga qarshi operatsiyalarini boshqaradi. Guvohlarga ko'ra, jangarilar universitet talabalaridan musulmon yoki nasroniy ekani haqida so’ragan. Musulmonlar qo'yib yuborilgan, nasroniylar esa garovga olingan. Al-Shababga qarshi barchani yo'q qilamiz, deydi ular. Poytaxt Nayrobidan 370 kilometr narida joylashgan Garissa shahrida hozir komendant soati e’lon qilingan. AQSh rahbari Barak Obama shu yoz Keniyaga safar qilib, Afrika iqtisodiy taraqqiyotiga bag'ishlangan anjumanga boshchilik qiladi. Obamaning otasi keniyalik musulmon bo'lgan, onasi esa amerikalik nasroniy. Ular Gavayi Universitetida tanishgan. Obama Oq uyga harakat qilayotgan paytlar va saylovda go'lib chiqqanidan keyin ham uning Keniyada tug'ilgani haqida asossiz mish-mishlar tarqalgan edi. So'rovlarga qaraganda hatto bugun ham har besh amerikalikdan biri Obamaning AQSh fuqarosi ekaniga ishonmaydi. Gavayi shtatida dunyoga kelgan Obama yoshligida Keniyaga borgan. 2006-yilda senator sifatida u yerda bo'lgan. Prezident shu yilning iyul oyida safar rejalamoqda.